《送了然上人游庐山兼寄枯庵主匡公》
明代·邓云霄

匡庐镜影落鄱湖，照见禅心澹若无。波上一杯才问渡，云间五老已相呼。

白莲净社空闻梵，红杏仙家剩几株。独有高庵趺坐者，春来蔬笋未全枯。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。